**Erezia de-a fi Costel Zăgan**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-am voie

să scriu despre mine

știu prea multe

și

niciun adevăr

N-am voie

să visez despre mine

s-ar putea să-L

zăresc pe Dumnezeu

în pijamale și

nu se face

N-am voie să iubesc

în același timp două femei

s-ar putea să le pierd

pe

amândouă

chiar dacă una este

mama

Și

Culmea-culmilor

N-am voie

să scriu la pian

decât

în

Do minor

Costel Zăgan, ODE GINGAȘE